open-index/open-wikipedia-markdown huggingface dataset:
ז'אן-דני ברדן

**ז'אן-דני ברדן** (בצרפתית: **Jean-Denis Bredin**; 17 במאי 1929 – 1 בספטמבר 2021) היה עורך דין והיסטוריון צרפתי ממוצא יהודי. היה מייסד שותף של משרד עורכי הדין ברדן-פראט (Bredin Prat), וחבר האקדמיה הצרפתית.

## קורות חיים
ברדן נולד בפריז, הרפובליקה הצרפתית השלישית ,ב-17 במאי 1929. אביו היה יהודי אלזסי שנשא את השם הירש. אמו הייתה צרפתייה קתולית. כאשר היה ילד קטן הוריו התגרשו, ואמו נישאה ב-1939 לז'אן לֶמֶר. באותה שנה מת אביו הביולוגי. מאוחר יותר אימץ את שם משפחתו של אביו החורג בטענה ש"אני לא יהודי ואני לא רוצה שיחשבו בטעות שאני יהודי". ב-16 במרץ 1950 הוא שינה את שם משפחתו לברדן. אחיו למחצה הוא עורך הדין פיליפ למר, ובתו היא פרדריקה ברדן - נשיאת המרכז הלאומי לקולנוע ולדימוי המונפש (Centre national du cinéma et de l'image animée - CNC).

את השכלתו הוא רכש בתיכון שרלמאן. ב-1950 הוא נעשה לחבר בלשכת עורכי הדין של פריז, וב-1965 הקים יחד עם רובר בדינטר וז'אן פרנסואה פראט את משרד עורכי הדין ברדן-פראט הנחשב כיום לאחד ממשרדי עורכי הדין היוקרתיים ביותר בצרפת. ב-15 ביוני 1989 הוא נבחר לחבר מס' 3 ב. בנוסף לעיסוקו כעורך דין, ברדן היה ידוע גם כהיסטוריון. ספרו על פרשת דרייפוס תורגם לשפות רבות (ביניהן עברית).

נפטר ב-1 בספטמבר 2021.

## ספריו
* **פרשת דרייפוס**, עם עובד, 2003.

* *La République de Monsieur Pompidou*, Fayard, Paris, 1974.
* *Les Français au pouvoir*, Grasset, Paris, 1977.
* *Joseph Caillaux*, Hachette, Paris, 1980.
* *L’Affaire*, Julliard, Paris, 1983, grand prix Gobert 1984, 8^e prix Fondation Pierre-Lafue 1984, (devenu *L'Affaire Dreyfus' par Yves Boisset en [[1995 à la télévision|1995]]).
* *Un coupable*, Gallimard, Paris, 1985.
* *L’Absence*, Gallimard, Paris, 1986.
* *La Tâche* (nouvelles), Gallimard, Paris, 1986.
* *Sieyès : la clé de la Révolution française*, Librairie générale française, Paris, 1990.
* *Un enfant sage* (roman), Gallimard, Paris, 1990.
* *Battements de cœur*, Fayard, Paris, 1991.
* *Bernard Lazare*, de Fallois, Paris, 1992.
* *Comédie des apparences*, Odile Jacob, Paris, 1994.
* *Christian Ranucci, vingt ans après* (Collectif), avec Gilles Perrault, Héloïse Mathon, Jean-François Le Forsonney et Daniel Soulez-Larivière, Julliard, Paris, 1995.
* *Encore un peu de temps*, Gallimard, Paris, 1996.
* *Une singulière famille : Jacques Necker, Suzanne Necker et Germaine de Staël*, Fayard, Paris, 1999 (Prix Nouveau Cercle Interallié 1999)
* *Rien ne va plus*, Fayard, Paris, 2000.
* *Lettre à Dieu le Fils*, Grasset, Paris, 2001.
* *Un tribunal au garde-à-vous. Le procès de Pierre Mendès France, 9 mai 1941*, Fayard, Paris, 2002.
* *Et des amours desquelles nous parlons*, Fayard, Paris, 2004.
* *On ne meurt qu'une fois, Charlotte Corday*, Fayard, 2006.
* *Trop bien élevé*, autobiographique, Grasset, 2007.
* *Ce rendez-vous avec la gloire*, Fayard, Paris, 2009.
* *L'infamie. Le procès de Riom, février-avril 1942'', Grasset, Paris, 2012.


## קישורים חיצוניים

* האתר הרשמי של משרד עורכי הדין ברדן-פראט
* 

קטגוריה:עורכי דין יהודים צרפתים
קטגוריה:היסטוריונים יהודים צרפתים
קטגוריה:צרפתים שנולדו ב-1929
קטגוריה:צרפתים שנפטרו ב-2021
הסוכנות הפדרלית לתחבורה אווירית

**הסוכנות הפדרלית לתחבורה האווירית** (**Федеральное агентство воздушного транспорта;** שם מקוצר - **רוסאוויאציה,** **Росавиация**) היא גוף פדרלי של הרשות המבצעת שבסמכות משרד התחבורה של הפדרציה הרוסית, האחראי לרגולציה בתחום התעופה האזרחית ברוסיה.

הסוכנות הוקמה כחלק מרפורמה מינהלית בהתאם לצו של נשיא הפדרציה הרוסית מיום 9 במרץ 2004 מספר 314 "אודות מערכת ומבנה הגופים הפדרליים של הרשות המבצעת" (כפי שתוקן על ידי צוויי נשיא רוסיה מיום 20 במאי 2004, מיום 14 בנובמבר 2005, מיום 23 בדצמבר 2005, מיום 15 במרץ 2005 ומיום 27 במרץ 2006). רשמית, זהו גוף שהוקם בשנת 2004, אך למעשה הוא נוצר על בסיס המחלקות המבניות שהיו קיימות בעבר במשרד התחבורה ברוסיה וגופים ביצועיים פדרליים מיוחדים שביצעו פיקוח בתחום התחבורה האווירית. עם זאת, הסוכנות אינה יכולה להיחשב כיורשת של שירות התעופה האזרחי הממלכתי של משרד התחבורה של רוסיה, מכיוון שתפקידיה מחולקים כיום בין שלושה גורמים מנהלים פדרליים: הסוכנות הפדרלית לתחבורה אווירית, השירות הפדרלי לפיקוח על התחבורה (רוסטרנסנזור) ומשרד התחבורה של רוסיה (מחלקת מדיניות המדינה בתחום התעופה האזרחית). במסגרת הסוכנות פועל השירות לביטחון התעופה שאחראי לאבטחת נמלי התעופה ברוסיה.
## היסטוריה
גופי ממשל בתחום התחבורה האווירית בברית המועצות ובפדרציה הרוסית עד שנת 2000 בסדר כרונולוגי:

## מנהלים
רשימת ראשי התעופה האזרחית בברית המועצות ובפדרציה הרוסית:

## תפקידים
ממוזער| בניין הסוכנות הפדרלית לתחבורה אווירית בלנינגרדסקי פרוספקט, 37 שבמוסקבה.
תפקידיה העיקריים הם:
* ארגון יישום תוכניות יעד פדרליות ותוכנית השקעה ממוקדת פדרלית;
* מתן שירותים ציבוריים בעלי חשיבות ציבורית בתנאים שנקבעו על ידי החוק הפדרלי למספר בלתי מוגבל של אנשים, כולל לצורך: יישום מערך אמצעים לארגון יישום טיסות בינלאומיות ופנימיות; יישום מערך אמצעים שמטרתם להבטיח הגנה על תשתיות תחבורה וכלי רכב מפני פשעים;
* פרסום צווים משפטיים פרטניים על בסיס ועל פי חוקת הפדרציה הרוסית, חוקים חוקתיים פדרליים, חוקים פדרליים, צווים והוראות של נשיא הפדרציה הרוסית, הנחיות ממשלת הפדרציה הרוסית ומשרד התחבורה של הפדרציה הרוסית;

הסוכנות הפדרלית לתחבורה האווירית היא הגוף המנהל של מערכת ניהול התעבורה האווירית המאוחדת של הפדרציה הרוסית. בשנת 2020 משרד התחבורה של רוסיה הציע לממשלת רוסיה להעביר לסמכויות הסוכנות גם את תפקידי חקירת תאונות אוויריות, במקום ועדת התעופה הבין-מדינתית ועל רקע הקמת הלשכה הבינלאומית לחקירת תאונות תעופה ותקריות חמורות (Международное бюро по расследованию авиационных происшествий и серьезных инцидентов ברוסית).

## קישורים חיצוניים
* 

## הערות שוליים

קטגוריה:רוסיה: תעופה
קטגוריה:רוסיה: רשויות פיקוח
השירות הפדרלי לפיקוח על התחבורה

**השירות הפדרלי לפיקוח על התחבורה** (ברוסית: **Ространснадзор**) היא סוכנות של ממשלת רוסיה שהוקמה בשנת 2004 כתוצאה מרפורמות ממשלתיות שהעבירו את תפקידי הפיקוח מכמה סוכנויות לרשת חדשה. השירות מפקח על כמה היבטים של רשת התחבורה של רוסיה, כולל תחבורה ציבורית.

אלכסנדר קאסיאנוב הוא ראש הסוכנות מאז 2013.

## מבנה
לשירות יש כמה סוכנויות, בהתאם לסוג התחבורה:
* Goszheldornadzor (תחבורת רכבות)
* Gosavtodornadzor (תחבורת רכב)
* Gosmorrechnadzor (תחבורת ימים ונהרות)
* Gosavianadzor (תחבורה אווירית)
* בטיחות בתחבורה

## ראשי השירות
* אלכסנדר נראדקו (2004—2005).
* ואלרי סאלייב (2005—2007).
* גנאדי קוזנקוב (2007—2008, 2009—2011).
* ניקולאי ליאמוב (ממלא מקום, 2008—2009).
* אלכסנדר קסיאנוב (2011—2015).
* יבגני דיטריך (20 ביולי — 12 באוקטובר 2015).
* סרגיי סאריצקי (ממלא מקום, 12 באוקטובר 2015 — 10 בפברואר 2017).
* ויקטור בסארגין (10 בפברואר 2017 — ואילך).

## קישורים חיצוניים

* 
* השירות הפדרלי לפיקוח על התחבורה 

## הערות שוליים

קטגוריה:רוסיה: רשויות פיקוח
קטגוריה:רוסיה: תחבורה
דיוקן הרמן שטרוק

"**דיוקן הרמן שטרוק**" הוא פורטרט של הצייר היהודי הרמן שטרוק, שנוצר על ידי אליעזר שטריך בשנת 1923.

הפסל, העשוי גבס, נוצר בראשית תקופת מגוריו של שטריך בחיפה, לאחר שהתמנה למורה לציור בבית הספר הריאלי בחיפה. הדיוקן עשוי כפרוטומה בגובה של 38 ס"מ, המציגה את ראשו של האמן. העבודה היא דוגמה לדיוקנאות שיצר שטריך בתקופת מגוריו בארץ-ישראל, שהיו ברובם בסגנון אקדמי. שטרוק מתואר כשמבטו מופנה למטה, תווי פניו וקווי המצח מודגשים ומעניקים לדמות מראה הבעתי.

קטגוריה:פיסול ישראלי
קטגוריה:פסלים (יצירות)
קטגוריה:דיוקנאות
קטגוריה:יצירות משנת 1923
קטגוריה:גברים בפיסול
קטגוריה:הרמן שטרוק
רוקאי (שפה)

**רוקאי** היא שפה פורמוזנית המדוברת על ידי אנשי הרוקאי בטאיוואן. השפה היא בת למשפחת השפות האוסטרונזיות. שפת הרוקאי כוללת שישה ניבים: בודאי, לבואן, מאגה, מנטאוראן, תנאן וטונה. מספר הדוברים של ששת הניבים הרוקאיים מוערך בכ-10,000, חלקם חד-לשוניים.

## ניבים
שפת הרוקאי היא ייחודית בהיותה השפה הפורמוזנית היחידה ללא מערכת מיקוד אוסטרונזית.

קטגוריה:שפות אוסטרונזיות
אוקסנה פנדרה

**אוקסנה אולגובנה פנדרה** (ברוסית: **Оксана Олеговна Фандера**; נולדה ב-7 בנובמבר 1967) היא שחקנית רוסייה.

## ביוגרפיה
אוקסנה אולגובנה פנדרה באודסה, מחוז אודסה, אוקראינה הסובייטית, ברית המועצות ב-7 בנובמבר 1967. אביה היה השחקן אולג פנדרה. בשנות השישים היה חלק מלהקת התיאטרון הרוסי באודסה. אולג עבר לחברובסק בשנות השבעים המוקדמות, עבד בתיאטרון הדרמה של המחוז הצבאי במזרח הרחוק באוסוריסק. הוריה התגרשו, וכשאוקסנה הייתה בת ארבע עשרה, אמה התחתנה בשנית והם עברו למוסקבה.

היא הופיעה לראשונה בקולנוע בשנת 1979, עם תפקיד קטן בסרט **הרפתקאות אלקטרוניק**.

בשנת 1988, אוקסנה פנדרה תפסה את המקום השני בתחרות היופי הראשונה בברית המועצות "יופי מוסקבה".

בשנת 1993 סיימה את לימודיה באקדמיה הרוסית לאמנויות התיאטרון, בסדנה של אנטולי וסילייב.

פנדרה התחתנה עם הבמאי פיליפ יאנקובסקי בשנת 1990 והופיעה בסרטיו **בתנועה** (2002), **[[יועץ ממלכתי (סרט)|יועץ ממלכתי]]** (2005) ו**ראש הסלע** (2008) וכיכבה לצדו בסרט ברוטוס בטרילוגיית עדים.

בשנת 2010 כיכבה השחקנית בדרמה "אודות אהבה" על האליטה הרוסית, שם בן זוגה למסך היה פיודור בונדרצ'וק. פנדרה גילמה בסרט הסאטירי של בוריס חלבניקוב **לפני שהלילה יפריד בינינו** שנעשה בשנת 2012. באותה שנה יצא הסרט **אורות בתי הזונות**, בו השחקנית גילמה את התפקיד הראשי של מאדאם בית הזונות, ליובה, שמאוהבת במשוררת מופרעת מנטלית.

אוקסנה פנדרה זכתה בתואר השופטת המיוחדת של חבר השופטים בפסטיבל קינוטאבר בשנת 2011.

בשנת 2016, פנדרה ביצעה את אחד התפקידים העיקריים בסדרה **חמקמק**. בשנת 2017 השחקנית עבדה על סרט הדרמה של קלים שיפנקו **[[סאליוט 7 (סרט)|סאליוט 7]]**, שהוקדש להצלת תחנת החלל הסובייטית סאליוט 7 בשנת 1985.

## חיים אישיים
בשנת 1990 נישאה אוקסנה פנדרה לפיליפ יאנקובסקי. יש להם שני ילדים, איוואן יאנקובסקי ויליזבטה יאנקובסקאיה.

## פילמוגרפיה נבחרת
* 1979 - הרפתקאות אלקטרוניק
* 1990 - סטלינגרד
* 2002 - בתנועה
* 2002 - דם סטריאו
* 2005 - יועץ ממלכתי
* 2011 - אורות בית הזונות
* 2012 - לפני שהלילה יפריד בינינו
* 2016 - חמקמק
* 2016 - ברוטוס
* 2017 - סאליוט 7

## קישורים חיצוניים

* 
## הערות שוליים

קטגוריה:שחקניות קולנוע וטלוויזיה רוסיות
קטגוריה:שחקניות ילדות
קטגוריה:בוגרות בתי ספר למשחק
קטגוריה:מהגרים מאוקראינה
קטגוריה:מהגרים לרוסיה
קטגוריה:רוסיות שנולדו ב-1967
קטגוריה:רוסים שנולדו ב-1967
פיליפ יאנקובסקי

**פיליפ אולגוביץ' יאנקובסקי** (רוסית: Филипп Олегович Янковский; נולד ב-10 באוקטובר 1968) הוא שחקן ובמאי קולנוע רוסי, בנו של השחקן אולג יאנקובסקי.
## חיים וקריירה
פיליפ יאנקובסקי נולד בבסרטוב במשפחת השחקנים אולג ינקובסקי וליודמילה זורינה. באותה תקופה שיחקו הוריו בתיאטרון הדרמה של סרטוב. כשפיליפ היה בן ארבע, המשפחה עברה למוסקבה.

תפקידו הראשון כשחקן היה בסרט **מראה** 1974 מאת אנדריי טרקובסקי. באותה שנה היה לו תפקיד קטן בסרט **"תחת שמי אבן"**. התפקיד הראשון של פיליפ בבגרותו היה בסרט **מסע סנטימנטלי לתפוחי אדמה** (1986).

בשנת 1990 סיים את בית הספר לאמנות התיאטרון במוסקבה (בקורס של אולג טבקוב). אחר כך למד ב משנת 1990 ועד 2004 בפקולטה לבימוי (סדנה של ולדימיר נאומוב).

יאנקובסקי החל את קריירת הבימוי שלו בסרטוני מוזיקה - הוא יצר כ-150 סרטוני מוזיקה. בשנת 1997 הוא היה מועמד לפרס Ovation כבמאי סרטוני המוזיקה הטוב ביותר.

את הופעת הבכורה שלו הוא עשה בשנת 2002 עם הסרט העלילתי "בתנועה", שעבורו זכה בפרס "תגלית השנה" בטקס פרסי ניקה בשנת 2003 ופרס הקהל בקינוטאבר. הסרט גולל את סיפורו של סשה גורייב (קונסטנטין חבנסקי), עיתונאי מצליח ומקסים שפתאום מבין שהוא מצא עדויות מטרידות על חברו הפוליטיקאי.

עבודת הבימוי הבאה הייתה גרסת הקולנוע משנת 2005 לרומן הבלשי של בוריס אקונין, **[[יועץ ממלכתי (סרט)|יועץ ממלכתי]]**. אולג מנשיקוב, ניקיטה מיכאלקוב וקונסטנטין חאבנסקי גילמו את התפקידים הראשיים בסרט. בשנת 2006 ביים את **נושא החרב** בכיכובם של ארטיום טקצ'נקו וצ'ולפן חמטובה.

## חיים אישיים
### משפחה
* אישה - אוקסנה פנדרה, שחקנית; ילדים:
** בן - איוואן יאנקובסקי (נולד ב-30 באוקטובר 1990), שחקן.
** בת - יליזבטה יאנקובסקאיה (נולדה ב-1 במאי 1995).
### בריאות
כאשר פיליפ היה בן 41, הוא אובחן כחולה לימפומה. בשנת 2016 דווח כי יאנקובסקי נרפא מסרטן שלב III, לאחר שעבר כימותרפיה שבע פעמים.

## פילמוגרפיה נבחרת
### כשחקן
* 1974: המראה (Зеркало) כאליושה (בן ה-5)
* 1986: מסע סנטימנטלי לתפוחי האדמה
* 1991: התמוטטות אפגניסטן (Афганский излом) כניקיטה שטקלוב, סגן בכיר
* 2005: יועץ ממלכתי (Статский советник) כהוסאר שתוי
* 2011: רספוטין (Распутин) כפליקס יוסופוב
* 2013: שלושת המוסקטרים (Три мушкетера) כלואי השלושה עשר
* 2014: יוצר פלאים (Чудотворец) כניקולאי ארבנין
* 2016: תשוקה מסתורית (Таинственная страсть) כיבגני יבטושנקו
* 2016: ברוטוס (Брут) כהורסט
* 2020: מספר אחת (Номер 1)
* 2021: איוואן דניסוביץ' כאיוואן דניסוביץ'
* 2022: קראמורה
* 2022: הצל: ללכוד את גורודיי
* 2023: הירח הגדול ביותר כגלב
* 2023: אנחנו כ-S-4711

### כבמאי
* 2002: בתנועה (В движении)
* 2005: יועץ ממלכתי (Статский советник)
* 2006: נושא החרב (Меченосец)
* 2008: ראש הסלע (Каменная башка)

## לקריאה נוספת
* Holmstrom, John. *The Moving Picture Boy: An International Encyclopaedia from 1895 to 1995*. Norwich, Michael Russell, 1996, p. 371.

## קישורים חיצוניים

## הערות שוליים

קטגוריה:שחקני קולנוע וטלוויזיה רוסים
קטגוריה:שחקנים ילדים רוסים
קטגוריה:במאי קולנוע רוסים
קטגוריה:בוגרי המכון לקולנוע על שם גרסימוב
קטגוריה:זוכי פרס ניקה
קטגוריה:רוסים ממוצא פולני
קטגוריה:רוסים שנולדו ב-1968
רוסטיסלב יאנקובסקי

**רוסטיסלב איוואנוביץ' יאנקובסקי** (5 בפברואר 1930 - 26 ביוני 2016) היה שחקן תיאטרון רוסי.

## ביוגרפיה
הוא נולד באודסה ב-5 בפברואר 1930, למד בלנינגרד ופרץ לראשונה בתיאטרון הטג'יקי בשנת 1951. מאז 1957 עבד בתיאטרון הדרמה במינסק. יאנקובסקי נבחר בשנת 1978 לאמן העם של ברית המועצות. הוא היה אחיו הגדול של אולג יאנקובסקי. בנו איגור יאנקובסקי היה אף הוא שחקן. בשנת 1994 התמנה ליו"ר פסטיבל הסרטים הבינלאומי Listapad שבמינסק.

הוא מת במינסק ב-26 ביוני 2016 במינסק, בלארוס, בן 86.
## פילמוגרפיה נבחרת

## קישורים חיצוניים

* 
## הערות שוליים

קטגוריה:אודסה: אישים
קטגוריה:שחקנים סובייטים
קטגוריה:אמני העם של ברית המועצות
קטגוריה:מעוטרי עיטור הידידות בין העמים
קטגוריה:מעוטרי עיטור אות הכבוד
קטגוריה:מעוטרי עיטור הדגל האדום של העמל
קטגוריה:רוסים שנולדו ב-1930
קטגוריה:רוסים שנפטרו ב-2016
איגור יאנקובסקי

**איגור רוסטיסלבוביץ' יאנקובסקי** (ברוסית: **И́горь Ростисла́вович Янко́вский**; 29 באפריל 1951 – 26 בינואר 2025) היה שחקן סובייטי-רוסי ומגיש טלוויזיה. בנו של רוסטיסלב יאנקובסקי ואחיינו של אולג יאנקובסקי.

## ביוגרפיה
יאנקובסקי, יליד לנינאבאד, הרפובליקה הסוציאליסטית הסובייטית הטג'יקית, ברית המועצות, סיים את לימודיו במכון לתיאטרון על שם בוריס שצ'וקין בשנת 1974. בשנים 1974–1992 עבד בתיאטרון מלאיה ברונאיה.

מאז 1992 עבד בעסקי הפרסום וחבר האקדמיה הרוסית לפרסום. מ-17 בספטמבר ועד 26 בנובמבר 2001 הוא הנחה את תוכנית המשחק "אלצ'נוסט" (בדומה לתוכנית Greed האמריקאית) בערוץ NTV.

בשנת 2002 השתתף בסרטו של בן אחיינו, פיליפ יאנקובסקי, "בתנועה".

הוא בעל תואר במדעי המדינה.

## פילמוגרפיה נבחרת
* 1973 – **זה חזק ממני** כאיוואן
* 1974 – **מיגרה והגברת הזקנה** כהנרי
* 1975 – **[[החקירה מנוהלת על ידי ידענים]]** כמוראליוב
* 1976 – **שיר ערש לגברים** כווסבולוד
* 1979 – **מועדון ההתאבדות, או הרפתקאותיו של אדם בעל תואר** כג'רלדין הצעיר.
* 1984 – **הזמן והמסלולים** כג'רלד ת'ורנטון בצעירותו
* 1984 – **השרשרת של שרלוט** כוויקטור קורבליוב
* 2002 – **בתנועה** כמפרסם

## קישורים חיצוניים

## הערות שוליים

קטגוריה:מנחי טלוויזיה רוסים
קטגוריה:רוסים שנולדו ב-1951
קטגוריה:רוסים שנפטרו ב-2025
איוואן יאנקובסקי

**איוון פיליפוביץ' יאנקובסקי** (נולד ב-30 באוקטובר 1990) הוא שחקן רוסי, הידוע בעיקר בזכות תפקידו בסרט **ברית הסמרטוטים**. אביו הוא השחקן/במאי פיליפ יאנקובסקי וסבו היה השחקן אולג ינקובסקי.

## ראשית חיים וחינוך
איוואן יאנקובסקי נולד במוסקבה, רוסיה הסובייטית, ברית המועצות. הוריו של איבן הם השחקן והבמאי פיליפ יאנקובסקי והשחקנית אוקסנה פנדרה. אחותו הצעירה יליזבטה היא גם שחקנית.

מכיתה ח' למד בבית הספר לקולנוע בינלאומי במוסקבה, ואחריו נכנס ללימודים באקדמיה הרוסית לאמנויות התיאטרון. בשנת 2013 סיים את לימודיו במחלקת המשחק והבימוי (בסדנה של סרגיי זנובאץ').

## קריירה
הופעת הבכורה הקולנועית שלו הייתה בגיל 10 בסרט **בוא להביט בי** (2001). ההצלחה וההכרה הראשונה בקרב הציבור הגיעו אליו לאחר תפקידו כאנדריי קלייב בסרט "אינדיגו" (2008), שסיפר את סיפורם של אנשים בעלי כוחות על. דמותו של איוואן ינקובסקי הייתה מסוגלת לחזות סכנה ואירועים אחרים.

הוא כיכב בסרט **ברית הסמרטוטים** (2015) של הבמאי מיכאיל מסטצקי. לדברי איוואן ינקובסקי, הוא יכול להתייחס בקלות לדמות שיצר על המסך: "דמות זו אינה קלת דעת - הוא אידאולוגי, הוא אוסף ומוביל את כולם, אך כשהוא מבין שכל זה לא הגיוני וכי עדיף להיכנס למכון, הוא מחליט: 'בואו נבטל הכל'. זה גם קרוב אלי, ההלקאה העצמית והחשבון הנפש הזה..."

בשנת 2015 הוא זכה בפרס "השחקן הטוב ביותר" (יחד עם וסילי בוטקביץ', אלכסנדר פאל ופאבל צ'ינארב) עבור הסרט **ברית הסמרטוטים** בפסטיבל קינוטאבר לקולנוע רוסי.

בין תפקידיו המצליחים האחרים היה פאשה סמולניקוב בסרט הפנטזיה הרוסי **שומרי הלילה** (2016). הגיבור שלו הוא שליח שעובד במחלקה ללחימה באנשי זאב ומכשפות. לצדו כיכב השחקן לאוניד יארמולניק

בסרט המותחן **"מלכת העלה"** (2016), דמותו היא אנדריי, זמר צעיר של חברת אופרה, המשתוקק לקבל את התפקיד של הרמן ב"מלכת העלה", שזה הסיכוי שלו להתפרסם. אישה מנוסה ודיווה בשם אנה מחליטה לנצל את תשוקתו. על העבודה בסרט איוואן קיבל את הפרס עבור השחקן הראשי הטוב ביותר בטקס פרסי נשר הזהב.

בשנת 2020 הוא שיחק בסרט "איקריה".

## פילמוגרפיה נבחרת

## קישורים חיצוניים

## הערות שוליים

קטגוריה:שחקנים ילדים רוסים
קטגוריה:מוסקבה: אישים
קטגוריה:רוסים שנולדו ב-1990
בויאן ורוצ'ינה

**בויאן ורוצ'ינה** (בקרואטית: **Bojan Vručina**; נולד ב-8 בנובמבר 1984) הוא כדורגלן קרואטי, המשחק בעמדת החלוץ בבוראק.

## קריירת מועדונים
אחרי שסיים את גיל הנוער במחלקות הנוער של פודראווינה וואראז'דין, ורוצ'ינה החל אל קריירת הבוגרים שלו בקבוצת סלאבן בלופו מהליגה הקרואטית במהלך המחצית השנייה של עונת 2003-04. בינואר 2008 הצטרף בהשאלה לקבוצת דיסבורג מהליגה הגרמנית. את הופעת הבכורה שלו ערך ב-2 בפברואר כשעלה מהספסל במשחק מול בורוסיה דורטמונד שנגמר בתוצאת תיקו 3-3. ורוצ'ינה התקשה למצוא את מקומו בדיסבורג וערך רק שמונה הופעות במדי הקבוצה, בשבעה מהם עלה מהספסל. בסיום העונה, בעקבות ירידת דיסבורג לליגה הגרמנית השנייה, חזר ורוצ'ינה לסלאבן בלופו.

בקיץ 2008 היה שותף אינטגרלי בסלאבן בולפו להעפלתה בפעם הראשונה בהיסטוריה לסיבוב הראשון בליגה האירופית. סלאבן בולפו נכשלה לבסוף להעפיל לשלב הבתים אחרי שהפסידה לצ'סקא מוסקבה. ורוצ'ינה המשיך ביכולת הטובה שלו בקבוצה הקרואטית וסיים את העונה הנוכחית כמלך שערי הקבוצה עם ארבעה-עשר שערים.

ב-28 בינואר 2010, חתם לשלוש וחצי שנים בהפועל תל אביב והיה חלק מזכייתה בדאבל- זכייה בגביע המדינה ובאליפות ליגת העל. בתום עונה זו עזב את ישראל וחתם בפנרראיקוס מהליגה הראשונה ביוון אך לאחר שלושה משחקים בלבד במדי הקבוצה, נפצע בברך ונאלץ לעבור ניתוח שהרחיק אותו מהמגרשים לתקופה של כחצי שנה. בדצמבר 2011 הוחלט על הפסקה הדדית של חוזהו בקבוצה היוונית וורוצ'ינה חזר לסלאבן בולפו בהעברה חופשית.

בקיץ 2012 חתם בקאפושוואר מליגת העל ההונגרית ובתום העונה הנוכחית אחרי שלושים הופעות ושלושה שערים חתם לשנתיים בשקנדיה מליגת העל המקדונית בה ערך כחמישים ושש הופעות וכבש שלושים שערים.

ב-2016 חתם בטריקלה מהליגה השלישית ביוון ואחרי כחצי שנה עבר לרודאר ולנג'ה מליגת העל הסלובנית. ב-2017 עבר לשבאב אל אורדון אל קדיסיה מליגת העל הירדנית. בעונה שלאחריה חתם בווילדון האוסטרית ובתום העונה הצטרף לבוראק.

### קריירת נבחרת
ב-2006 זכה ורוצ'ינה בחמישה גביעים בינלאומיים יחד עם נבחרת קרואטיה עד גיל 21.

ב-2009 זכה לזימון בכורה לנבחרת קרואטיה הבוגרת לקראת משחקה במקודמות מונדיאל 2010 נגד נבחרת אנדורה.

## קישורים חיצוניים

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:כדורגלני סלאבן בלופו
קטגוריה:כדורגלני דיסבורג
קטגוריה:כדורגלני הפועל תל אביב
קטגוריה:כדורגלני שקנדייה
קטגוריה:כדורגלנים זרים בישראל
קטגוריה:ספורטאים קרואטים בגרמניה
קטגוריה:ספורטאים קרואטים בישראל
קטגוריה:ספורטאים קרואטים ביוון
קטגוריה:ספורטאים זרים במקדוניה הצפונית
קטגוריה:ספורטאים קרואטים בסלובניה
קטגוריה:ספורטאים זרים באוסטריה
קטגוריה:קרואטים שנולדו ב-1984
יובל לוי (רופא)

**יובל לוי** הוא רופא ילדים, בעל התמחות-על במנהל רפואי, משמש כיום כראש חטיבת (רשת) המרכזים הרפואיים הממשלתיים החל מנובמבר 2024). לפני תפקיד זה שימש כסמנכ"ל רפואה של המרכז הרפואי המשולב שיבא (תל השומר) (החל ממרץ 2022) וסגן מנהל בית החולים הכללי בשיבא (משנת 2018).

לוי שירת שנים רבות בחיל האוויר כטייס מסוקי קרב ובחיל הרפואה כרופא צבאי. לאחר שירות בצה"ל בן 29 שנים השתחרר מצה"ל בשנת 2015 בדרגת סא"ל. תפקידו האחרון בצה"ל היה מפקד ירפ"א (היחידה לרפואה אווירית) בחיל האוויר.

נשוי לתמר, ולהם 3 ילדים.

## ביוגרפיה
ביו השנים 1993–1999 למד לוי רפואה בפקולטה לרפואה ע"ש סאקלר, באוניברסיטת תל אביב. הוענק ללוי תואר (MD) בשנת 1999.

בין השנים 2003–2005 התמחה לוי ברפואת ילדים במרכז הרפואי וולפסון.

בין השנים 2008–2009 התמחה בנאונטולוגיה, במרכז רפואי וולפסון.

בשנת 2009, סיים לוי תואר שני בניהול מערכות בריאות (MsHA), באוניברסיטת בן-גוריון בנגב.

בשנת 2010 ניהל את היחידה לנאונטולוגיה (רפואת פגים), בית חולים שדה, האיטי במערב האי היספניולה שבאיי הודו המערבית.

בין השנים 2010–2013 היה לוי מפקד היחידה לרפואה אווירית (ירפ"א).

בין השנים 2015–2018 כיהן לוי כסגן מנהל בית חולים וולפסון, חולון. בנוסף שירת כנציב פניות הציבור וכממונה לשעת חירום.

משנת 2018 לוי מכהן כסגן מנהל בית החולים הכללי, המרכז הרפואי שיבא, תל השומר.

## אקדמיה
בין השנים 2011–2012 כיהן כיו"ר הוועדה המארגנת לכנס הבינלאומי לרפואה תעופתית ורפואת חלל.

בשנת 2013 היה לוי מרכז הקורס לרפואה תעופתית, באוניברסיטת תל אביב.

בשנת 2017 כיהן לוי כחבר הוועדה המארגנת לפאנל ברפואת ילדים במסגרת הקונגרס העולמי לרפואת חירום ואסונות, טורונטו, קנדה.

משנת 2019 לוי מרכז קורס מבוא לניהול מערכות בריאות, בית הספר לבריאות הציבור, באוניברסיטת תל אביב.
### ממחקריו
* ממחקריו של לוי באתר PubMed

## פרסים
הוענק ללוי פרס הצטיינות מטעם האיגוד לרפואת ילדים בישראל למאמר והרצאה בנושא :Screening Criteria for Diagnosis of Infantile Feeding Disorders as a Cause of Poor Feeding or Food Refusal.

## קישורים חיצוניים
* 

## הערות שוליים

קטגוריה:טייסי חיל האוויר הישראלי
קטגוריה:סגני-אלופים בצה"ל
קטגוריה:בעלי תואר דוקטור לרפואה מאוניברסיטת תל אביב
קטגוריה:סגל המרכז הרפואי ע"ש אדית וולפסון
קטגוריה:סגל המרכז הרפואי ע"ש חיים שיבא - תל השומר
קטגוריה:רופאי ילדים ישראלים
קטגוריה:ישראלים שנולדו במאה ה-20
פסגת פריגה

**פסגת פריגה** (באנגלית: **Frigga Peak**) היא פסגה בחוף המזרחי של ארץ גרהאם, שבאנטארקטיקה.

הפסגה נמצאת לצדו הדרומי של קרחון אנדרסון.

גובהה של הפסגה 1,570 מטרים מעל פני הים.

## היסטוריה
### גילוי ומיפוי הפסגה

הפסגה מופתה לראשונה על ידי סקר שטחי חסות איי פוקלנד.

הפסגה צולמה מן האוויר בשנת 1947, על ידי משלחת החקר האנטארקטית רון.

### מקור השם

שמה של הפסגה ניתן לה על ידי אנשי סקר חסות איי פוקלנד.

הפסגה הייתה מוקפת עננים בעת שהתגלתה, ולכן נקראה על שם האלה פריג (באנגלית נהגה "פריגה") מהמיתולוגיה הנורדית, הטווה עננים, על פי מיתולוגיה זו.

בעקבות מתן שם זה לפסגה זו, נקרא ההר הסמוך הר אודין, על שם האל אודין, שעל פי המיתולוגיה הנורדית הוא בעלה של פריגה.

## קישורים חיצוניים
* פסגת פריגה באתר הסקר הגאולוגי של ארצות הברית
* פסגת פריגה באתר הגאזט האנטארקטי המשווה SCAR של ממשלת אוסטרליה
* מפת אזור פסגת פריגה
* מחשבון מרחקים - המרחק בין פסגת פריגה לאתרים סמוכים

## הערות שוליים

פריגה
פריגה
פורד פלקון XM

**פורד פלקון XM** (באנגלית: **Ford Falcon XM**) היא מכונית משפחתית גדולה מתוצרת יצרנית הרכב **Ford Australia** , חברת בת של **[[פורד]]** אשר יוצר בין השנים 1964–1965 באוסטרליה

## תצורות
* 4 דלתות - סדאן (6 נוסעים: 3+3)
* 2 דלתות - קופה - הרדטופ
* 4 דלתות - סטיישן
* 2 דלתות - מסחרית
* 2 דלתות - טנדר (בתצורה "Falcon Utility")

## "פורד פלקון XM"

* יוצרו 47,039 יחידות.
* דגמי "פורד פלקון XM" יוצרו בין פברואר 1964 - פברואר 1965
* דגמי "פורד פלקון XM" שירתו באוסטרליה כמוניות ו-ניידות משטרה (ראו תמונות)
* 4 דלתות (דגם סדאן)
* מנועי בנזין בפוזיציה אורכית : 2.4 ליטר, 2.8 ליטר, 3.3 ליטר
* סוג הנעה : הנעה אחורית 4x2
* מערכת חשמל - 12 וולט
* תאוצה בין 0–100 קמ"ש היא 16.3 שניות (דגם סדאן - 4 דלתות, מנוע 2,360 סמ"ק
* מחיר היחידה (דגם סדאן, מנוע 2.3 ליטר המשודך לגיר ידני) עמד על 1,051 לירה שטרלינג אוסטרלית (שנת 1964)
* מחיר היחידה (דגם סדאן, "דה לוקס") עמד על 1,114 לירה שטרלינג אוסטרלית (שנת 1964)
* מחיר היחידה (דגם פוטורה (Futura) סדאן) עמד על 1,288 לירה שטרלינג אוסטרלית (שנת 1964)
* מחיר היחידה (דגם קופה-הרדטופ "דה-לוקס") עמד על 1,215 לירה שטרלינג אוסטרלית (שנת 1964)
### דרגות גימור
* בסיסי.
* דה-לוקס.

## תמונות

קובץ:1964 Ford XM Falcon Deluxe sedan (5477174853).jpg | "פורד פלקון XM", דגם "דה-לוקס", שנת 1964 (לקוח מ"ברושור" היצרן)
קובץ:Ford Falcon XM Sedan 2.jpg | "פורד פלקון XM"
קובץ:Ford Falcon XM Sedan 1.jpg | "פורד פלקון XM"
קובץ:Ford Falcon Coupe (22570145165).jpg | "פורד פלקון XM" - קופה
קובץ:1964 Ford Falcon (XM) coupe (21247272008).jpg | "פורד פלקון XM", שנת 1964 - קופה
קובץ:1964 Ford Falcon XM Panel Van.jpg | "פורד פלקון XM", שנת 1964 - מסחרית
קובץ:1964 Ford XM Falcon sedan delivery (23616622853).jpg | "פורד פלקון XM" - מסחרית
קובץ:1964 Ford Falcon (XM) (38326570596).jpg | "פורד פלקון XM", שנת 1964 - סטיישן
קובץ:1964 Ford XM Falcon Squire Wagon (22859523133).jpg | "פורד פלקון XM", שנת 1964 - סטיישן
קובץ:1964 Ford XM Falcon utility (23837489185).jpg | "פורד פלקון XM", שנת 1964 - טנדר מסוג "utility"
קובץ:Ford Falcon ute (35870793876).jpg | "פורד פלקון XM" - טנדר מסוג "utility"



קובץ:1964 Ford XM Falcon Deluxe Taxi (15964854804).jpg | "פורד פלקון XM", דגם "דה-לוקס", שנת 1964 - מונית
קובץ:1964 Ford Falcon Police Van.JPG | "פורד פלקון XM", שנת 1964 - ניידת משטרה


## ראו גם
* פורד
* פורד פלקון
* פורד פלקון XP
* פורד פלקון XG
* פורד פלקון ED
* פורד XY פלקון GT
* פורד פלקון EL

## קישורים חיצוניים

## הערות שוליים

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
קטגוריה:מוניות
XM
קטגוריה:דגמי מכוניות שהושקו ב-1964
קטגוריה:כלי רכב המיוצרים באוסטרליה
ראש מטה הכוחות המזוינים (צרפת)

**ראש מטה הכוחות המזוינים** (בצרפתית: **Chef d'État-Major des Armées**, בקיצור: **CEMA**) הוא מפקד הכוחות המזוינים של צרפת. הוא ממונה בידי נשיא צרפת ומאושר בידי ראש הממשלה. ה-CEMA אחראי על הפעלת הכוחות והפיקוד על מבצעים צבאיים. סמכותו מוגבלת רק בנושא לוחמה גרעינית. הוא היועץ הצבאי של הממשלה.

מאז שנות החמישים מכהן בתפקיד קצין בדרגת גנרל חמישה כוכבים (OF – 9), מהצבא, מחיל הים או מחיל האוויר. החל מ־1 בספטמבר 2025 מכהן בתפקיד פביאן מנדון.

נשיא צרפת הוא המפקד העליון של הכוחות הצבאיים הצרפתיים. שר הכוחות המזוינים מופקד על ניהול כוחות הצבא ומדיניות ההגנה. הוא מדווח לנשיא. ראש המטה מדווח לשר הכוחות המזוינים.

התפקיד המקביל בצה"ל הוא הרמטכ"ל.

## היסטוריה
במהלך מלחמת העולם הראשונה ורוב מלחמת העולם השנייה, סמכותו של ראש המטה הכללי הייתה מוגבלת יחסית, ולמפקדי הכוחות השונים (צבא, צי, אוויר) ניתנה עצמאות רבה. שארל דה גול אשר שימש כמפקד העליון של צבא צרפת החופשית, מינה לקראת סוף מלחמה העולם השנייה את אנטואן בייתואר כמפקד בפועל של הצבא. לאחר המלחמה, כשהוקם מחדש הצבא הצרפתי, התנגדו ראשי הכוחות בתקיפות להותרת משרת ראש המטה על כנה מחשש שיאבדו את עצמאותם, אולם חרף זאת, נוסד התפקיד ב-28 באפריל 1948. הראשון לאייש אותו היה שארל לשר.

## ארגון
### אחריות
* לארגון המשותף והארגון הכללי של הכוחות המזוינים.
* להציג את הצורך במשאבי אנוש אזרחיים וצבאיים של הכוחות המזוינים והארגונים המשותפים.
* למצב הצבאי והמורל של הזרועות וארגונים משותפים.
* להגדרת המתכונת הכוללת של ההכוחות המזוינים והשתלבות יכולתם.
* להכנה וכוננות הצבא להפעלה. הוא מגדיר את יעדי ההכשרה ובודק את יכולתם למלא את משימותיהם.
* לתמיכה בכוחות המזוינים. הוא קובע את הארגון הכללי ואת היעדים.
* למודיעין הצבאי. קובע את הכיוון הכללי של המחקר וניצול המודיעין הצבאי ובעל סמכות על הכוונת המודיעין הצבאי.
* ליחסי צבא בין-לאומיים. הוא אחראי על היחסים עם צבאות זרים והמבנים הצבאיים של האיחוד האירופי וארגון האמנה הצפון אטלנטית (נאט"ו).

### סמכות
* על ראשי המטות של כל אחת משלוש הזרועות, אוויר, ים, יבשה.
* על מפקדי הכוחות מעבר לים, בפולינזיה הצרפתית ובקלדוניה החדשה, ומפקדי כוחות צרפת בחו"ל וצוותיהם המשותפים.
* על המפקדים הכלליים של אזורי ההגנה של צרפת (OGZD).
*על המפקד הכללי של הכוחות המיוחדים (GCOS)
* על המטה הכללי ואגפיו.

## ראשי המטה

## ראו גם
* משרד הכוחות המזוינים (צרפת)
* צבא צרפת
* חיל האוויר הצרפתי
* הצי הצרפתי
* פיקוד המבצעים המיוחדים של צרפת

## קישורים חיצוניים
* 

## הערות שוליים

*
קטגוריה:מפקדי צבאות סדירים בעת החדשה
קטגוריה:צרפת: צבא וביטחון
מצוק בנסון

**מצוק בנסון** או **סלע בנסון** (באנגלית: **Benson Bluff**) הוא מצוק סלע בצורת משולש, ברכס בריטניה שבאנטארקטיקה. 

גובהו של המצוק 1,300 מטרים מעל פני הים. 

המצוק נמצא בצידו המערבי של מפל הקרח ראגוצקי.

## היסטוריה
### מקור השם

שמו של המצוק ניתן לו על ידי הוועדה המייעצת לשמות אנטארקטיים.

המצוק נקרא על שמו של דייל פ. בנסון (Dale P. Benson), קרטוגרף שעבד בסקר הגאולוגי של ארצות הברית, שערך סקרים בתחנת הקוטב הדרומי, בין השנים 1993 – 1994, והשתתף בפרויקט הפוטוגרמטריה הראשון המנוהל על ידי GPS.

## קישורים חיצוניים

* מצוק בנסון באתר הסקר הגאולוגי של ארצות הברית
* מצוק בנסון באתר הגאזט האנטארקטי של ממשלת אוסטרליה
* מצוק בנסון באתר הגאזט האנטארקטי המשווה SCAR של ממשלת אוסטרליה

## הערות שוליים

בנסון
קטגוריה:ארצות הברית באנטארקטיקה
יהושע משה

הרב **יהושע (ברוך) משה יחזקאל** (ט' בטבת ה'תר"ן, 1 בינואר 1890, בגדד - 29 בדצמבר 1978, גבעתיים) היה אב בית הדין האחרון של יהדות בגדאד, והרב הראשי הראשון של העיר גבעתיים.

## תולדות חייו
נולד בבגדד, עיראק לאבי רבי משה בן יחזקאל ולצלחה. האב היה תלמידו המובהק של רבי יוסף חיים, והעביר לבני ביתו הרבה מתורתו. בצעירותו למד מפי הרב ראובן יוסף בלבול, ולאחר מכן במדרש תלמוד תורה מפי רבי מנשה שהרבני ובמדרש בית זלכה, והיה תלמידם של הרבנים יהודה פתיה ושמעון אגסי. נשא את טובה, בת הרב ששון משה דנגור. בשנת ה'תרע"ב (1912), בהיותו בגיל 22, הוסמך מפי הרב אברהם הלל ובית דינו. למד והוסמך לשחיטה על ידי הרב אליהו כנוש ראש השוחטים בבגדד. עם פרוץ מלחמת העולם הראשונה, נמלט לבצרה כדי להימלט מגיוס, ושימש שם כדיין. שב לבגדד בשנת ה'תר"ף (1920), וכיהן כסופר בית הדין וכשוחט. בשנת ה'תר"ץ התמנה לדיין, והצטרף לוועד הרבני בבגדד לצד הרב רפאל יצחק חיים. בשנת ה'תש"ז נתמנה לאב בית הדין.

היה ידוע גם כמוהל מומחה, ורוב התינוקות היהודים, וגם רבים מהמוסלמים, נימולו על ידו.

בי"ב באייר ה'תשי"א עלה לישראל במסגרת מבצע עזרא ונחמיה, והתגורר בגבעת שאול בירושלים. ב התמודד במקום ה-14 ברשימת "אמוני ישראל" של הרב אליהו כי טוב, אך הרשימה לא עברה את אחוז החסימה. לאחר כשנה התמנה לרב העיר גבעתיים, משרה בה נשא עד לפטירתו. בבחירות לכנסת השלישית ב-1955 שובץ במקום ה-41 ברשימת חזית דתית לאומית (שהורכבה מהמזרחי והפועל המזרחי) לכנסת. 

ייסד בגבעתיים בית כנסת ספרדי "בית אל", לאחר שזמן רב התפילות היו נערכות בכיתת בית הספר, וכן את בתי המדרש "אמת ליעקב ותתפלל חנה" ו"פני יהושע". היה סגן יו"ר "ועד הרבנים פליטי עיראק בישראל".

נפטר בכ"ט בכסלו ה'תשל"ט, 29 בדצמבר 1978, ונקבר בבית הקברות נחלת יצחק.

## ספריו
* **קץ הימין** - אנציקלופדיה אלפביתית לחכמי יהדות בבל, בעיקר בדורות האחרונים. ירושלים ה'תשכ"ז. שם הספר רומז לכינוי שהדביק לו בצעירותו הרב צדקה חוצין, המבוסס על ראשי התיבות של שמו: **י**הושע **מ**שה **י**חזקאל.
* **אוזני יהושע** - ליקוט מפסקי ספרות השו"ת לפי נושאים, חידושים על התלמוד ועל ספר "זבחי צדק" לרבי צדקה חוצין ועל התנ"ך ורמזים. ירושלים ה'תשל"ב.

## לקריאה נוספת
* מאיר כהן, **אבירי בבל**, ה'תשע"ד, עמ' רצ-רצא.

## קישורים חיצוניים
* חכם יהושע משה ע"ה, "האתר העיראקי".
* הרב הרצל חודר, סיפורי צדיקים - הרב יהושע משה, באתר YouTube.
* בן ציון רוזנפלד, הרב יהושע משה – רב העיר הספרדי הראשון של גבעתיים, בתוך ליבי במזרח

## הערות שוליים

קטגוריה:רבנים עיראקים
קטגוריה:בגדאד: רבנים
קטגוריה:רבני ערים בישראל
קטגוריה:גבעתיים: רבנים
קטגוריה:אבות בתי דין
קטגוריה:אישים הקבורים בבית הקברות נחלת יצחק
קטגוריה:ישראלים ילידי עיראק
קטגוריה:עולים בשנות ה-1950
קטגוריה:מחברי ספרות תורנית
קטגוריה:ישראלים שנולדו ב-1890
קטגוריה:ישראלים שנפטרו ב-1978
מפל קרח

[שמאל|ממוזער| מפל קרח שגובהו 730 מטרים, על [הר בייקר (וושינגטון)|הר בייקר, במדינת וושינגטון, שבארצות הברית]]
**מפל קרח** (באנגלית: **icefall**) הוא חלק מקרחון המאופיין בזרימה מהירה יחסית לשאר חלקי אותו קרחון, ובמשטח מבוקע ותלול. יש להבדיל בין מפל קרח, שהוא סוג של קרחון שזרימתו מהירה, לבין מפל מים הקופא בעונת החורף, שאף הוא מכונה "מפל קרח".

בשל מאפיינים אלה, מכונה חלק זה של הקרחון "מפל קרח" בדומה ל"מפל מים" ביחס לנהר (שכן גם במפל המים נעים במהירות יחסית גבוהה ליתר חלקי הנהר, ופני המפל סוערים ביחס לנהר).

מפלי קרח נוצרים במקומות בהם גדות הקרחון מצירות את זרימת הקרחון, או שהקרחון זורם מעל מתלול. בעוד שקרחון זורם על פי רוב במהירות של כמה מאות מטרים בשנה, מפל קרח זורם במהירות רבה יותר - שיכולה להגיע לקילומטרים בשנה.

## טיפוס על מפלי קרח

בניגוד לזרימת קרחון, זרימה מהירה זו גורמת לשינוי בפני השטח של הקרחון - ולכן פני מפל הקרח מחורצים, סדוקים ובתרוניים, וחלקים ממפל הקרח יכולים להתמוטט בפתאומיות ובלי אזהרה - ולכן הטיפוס על מפלי קרח מסוכן ביותר. עם זאת, בשל יופיים מהווים אתרי הקרח יעד טיפוס אטרקטיבי.

## מידות מפלי קרח
גובהם של מפלי הקרח השונים שונה ביותר.

גובהו של מפל הקרח היורד מקרחון רוזוולט, שעל המורדות הצפוניים של הר בייקר, ברכס קסקייד שבארצות הברית הוא 730 מטרים.

מפל קרח יכול להיות גדול ביותר, לדוגמה, רוחבו של מפל הקרח הזורם אל קרחון לאמברט שבאנטארקטיקה 7 קילומטרים, אורכו 14 קילומטרים, ואולם הוא נופל גובה של 400 מטרים (מחצית מגובהו של מפל הקרח בקרחון רוזוולט).

## ראו גם
* קרחון ימי
* שוברת קרח
* גאומורפולוגיה קרחונית
* כיפת קרח
* קרחון ימי
* שדה קרח
* מדף קרח
* הדום קרח

## קישורים חיצוניים

* 

## הערות שוליים

קטגוריה:מפלי קרח
קטגוריה:טיפוס
My Life Is Going On

**My Life Is Going On** הוא סינגל שהוקלט על ידי הזמרת הספרדייה ססיליה קרול והדי ג'יי הטורקי בוראק יתר . השיר יצא לאור ב-10 ביוני 2017, על ידי חברות התקליטים טיים רקורדס ווורנר.

רמיקס של השיר שימש כשיר הנושא של סדרת הטלוויזיה המצליחה "בית הנייר".

## רקע וכתיבה
השיר הולחן על ידי המלחין הספרדי מאנל סאנטיסטבאן. מילות השיר נכתבו על ידי הזמרת ססיליה קרול, שלטענתה קיבלה השראה למילות השיר מדמותה של "טוקיו", מסדרת הטלוויזיה "בית הנייר".

## וידאו קליפ
לשיר פורסמו שני וידאו קליפים רשמיים. נכון לאפריל 2020, הווידאו קליפ שפורסם על ידי סדרת הטלוויזיה "בית הנייר" זכה ל-69 מיליון צפיות, והווידאו קליפ שפורסם על ידי חברת התקליטים "טיים רקורדס" זכה ל-40 מיליון צפיות.

## הצלחה
השיר הגיע למקום השמיני במצעד השירים הרשמי של איטליה, ולמקום ה-24 במצעד הפזמונים הבינלאומי השנתי של גלגלצ.

נכון לאפריל 2020, מונה ההאזנות של השיר ברשת הזרמת המדיה ספוטיפיי עומד על כ-225 מיליון.

## מיקומי שיא

## נתוני מכירות

## קישורים חיצוניים
* 

## הערות שוליים

קטגוריה:סינגלים מ-2018
קטגוריה:שירים באנגלית
קטגוריה:שירי יהלום בברזיל
קטגוריה:סינגלים בהוצאת וורנר מיוזיק גרופ
העיירה שלנו (סרט, 1940)

**העיירה שלנו** (באנגלית: **Our Town**) הוא סרט קולנוע אמריקאי משנת 1940 בבימויו של סם ווד עם ויליאם הולדן ומרתה סקוט  בתפקידים הראשיים.

התסריט מבוסס על מחזה בשם זה מאת תורנטון וילדר משנת 1938 שזיכה אותו בפרס פוליצר. המחזה עבר מספר עיבודים לסרט טלוויזיה, לבלט ולאופרה. וילדר השתתף בכתיבת התסריט והסכיס לדרישת המפיק סול לסר לשנות את הסוף ליותר אופטימי בכך שהגיבורה לא מתה אלא נשארת בחיים.

הסרט היה מועמד לארבעה פרסי אוסקר - פרס אוסקר לסרט הטוב ביותר, פרס אוסקר לשחקנית הטובה ביותר (מרתה סקוט), פרס אוסקר לפסקול המקורי הטוב ביותר (אהרן קופלנד) ופרס אוסקר למיקס הסאונד הטוב ביותר.

כמו במחזה, יש כאן דמות של "מנהל במה" (Stage Manager) המספר לאורך הסרט על העיירה ואנשיה, אותו מגלם פרנק קרייבן , שהשתתף גם בכתיבת התסריט.

הסרט מתאר את החיים בעיירה קטנה בניו המפשייר בשנים 1901–1913.

## תקציר העלילה
העיירה Grover's Corners (שם פיקטיבי) נמצאת בניו המפשייר. אין בה כל דבר מיוחד, 2,642 תושבים, רחוב ראשי, רופא, חלבן, מחלק עיתונים, כומר, קברן, מנצח מקהלת הכנסייה, רכלנית העיירה ועוד. העלילה מתחילה ב-1901 ומתרכזת בשתי משפחות שגרות זו לצד זו.
* משפחת גיבס - מר גיבס (תומאס מיצ'ל), גב' גיבס (פיי ביינטר) וילדיהם ג'ורג' (ויליאם הולדן) ואחותו הצעירה רבקה. מר גיבס הוא רופא העיירה.
* משפחת וב - מר וב (גאי קיבי), גב' וב (באולה בונדי) וילדיהם אמילי (מרתה סקוט) וואלי. מר וב הוא בעל העיתון המקומי.

ג'ורג' ואמילי לומדים באותה כיתה ומתפתחת בינם אהבה שיודעת עליות ומורדות. אמילי מאשימה את ג'ורג' שהוא שקוע כל הזמן בבייסבול ומזניח אותה. ג'ורג' רוצה לעזוב את הבית וללמוד חקלאות כדי לרכוש לבסוף את החווה של דודו אבל כשהוא מתבונן באמילי העצובה הוא מודיע לה כי החליט להישאר בעיירה וללמוד חקלאות בדרך עצמאית. הם מחליטים להתחתן.

1904 - חתונתם של ג'ורג' ואמילי נערכת בכנסייה. לאחר החתונה רוכש ג'ורג' חווה בכסף שנתנה לו אמו שחסכה כל חייה 350 דולר כדי לראות פריז. העלילה עוברת ל-1913. אמילי חולה מאוד בעת לידת בנה השני. היא הוזה ובדמיונה היא רואה עצמה כבת 16, מבקרת בבית הקברות בעיירה וצופה על קברות האנשים שהכירה, נכנסת לביתה וצופה בהוריה ובאחיה החוגגים לה יום הולדת. לבסוף נשמעת בכיית תינוק. ג'ורג' נכנס לחדרה והיא פוקחת את עיניה ומחייכת בשמחה (בניגוד למחזה בו היא מתה).

## קישורים חיצוניים

* קדימון להעיירה שלנו, באתר יוטיוב
* העיירה שלנו, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1940
קטגוריה:סרטי דרמה רומנטית
קטגוריה:סרטי ויליאם הולדן
קטגוריה:סרטי יונייטד ארטיסטס
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים על החיים שלאחר המוות
קטגוריה:סרטי דרמה רומנטית אמריקאיים
קרחון לאמברט

**קרחון לאמברט** או **קרחון למברט** (באנגלית: **Lambert Glacier**) הוא זרם קרח גדול ממדים (הניזון על ידי מפל קרח יוצא דופן בגודלו) באזור מזרח אנטארקטיקה שבאנטארקטיקה.

הקרחון הוא הקרחון הגדול בעולם. אורכו 400 קילומטרים, רוחבו 85 קילומטרים ועומקו 2,500 מטרים.

הקרחון מנקז 8% מגיליון הקרח האנטארקטי, מדרום וממזרח להרי הנסיך צ'ארלס.

הקרחון זורם לכיוון צפון ונשפך אל מפרץ פרידז אל תוך מדף הקרח אמרי.

## היסטוריה
### גילוי ומיפוי הקרחון

הקרחון מופה לראשונה בשנת 1952 על ידי הגאוגרף האמריקאי ג'ון ה. רוסקו (John H. Roscoe), שחקר אזור זה באופן מפורט בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה בעונת המחקר (הקיץ האוסטרלי) 1946–1947.

הקרחון מופה מחדש בשנת 1956 על ידי משלחת החקר האנטארקטית הלאומית של אוסטרליה.

### מקור השם

[שמאל|ממוזער| ב[תמונת לווין זו שצולמה על ידי נאס"א מסומנת מהירות הזרימה של קרחון למברט: 

האזורים בצבע חום - נעים עד 50 מטרים בשנה; האזורים בצבע ירוק נעים עד 250 מטרים בשנה;  האזורים הצבועים בצבע כחול נעים עד 500 מטרים בשנה; האזורים הצבועים בצבע סגול נעים כ-1,000 מטרים בשנה;  האזורים הצבועים בצבע אדום נעים עד 1,200 מטרים בשנה.]]
רוסקו, שמיפה את הקרחון, קרא לו "קרחון בייקר שלוש" (באנגלית: Baker Three Glacier) - שם הקוד של מטוסי הצילום, שביצעו שלוש טיסות צילום באזור במרץ 1947.

הקרחון הופיע בגאזט השמות האנטארקטיים ה-14 של ארצות הברית (בשנת 1956) - אך לא הופיע במפות שפורסמו לאחר מכן.

בעקבו זאת, ניתן לקרחון שם חדש בשנת 1957 על ידי ועדת השמות האנטארקטית של אוסטרליה (שלא הייתה מודעת לשם הישן), בעקבות המיפוי על יד משלחת החקר האנטארקטית הלאומית של אוסטרליה.

ועדת השמות קראה לקרחון על שמו של ברוס פ. לאמפרט (Bruce P. Lambert), מנהל סוכנות המיפוי של משרד הפיתוח הלאומי של אוסטרליה (Australian Department of National Development).

## השפעות שינוי האקלים על הקרחון

הקרחון חשוב מאוד במחקר שינויי האקלים בעקבות התחממות כדור הארץ מאחר שלשינויים קטנים מאוד באקלים יש השלכות מרחיקות לכת על זרימת הקרח במורד הקרחון. מרבית המחקרים על קרחון למברט נעשים באמצעות חישה מרחוק בגלל תנאי מזג האוויר הקשים באזור, שאינם מאפשרים מחקר באתר.

תצלומי לוויין מאפשרים מדידה של קצב זרימת הקרחון היורד מרמת הקוטב המכסה את מזרח אנטארקטיקה. מהירות הקרחון (ראו תמונה משמאל), בעיקר קצב שפיכתו למדף הקרח אמרי, מאפשרת מדידה של השפעת שינוי האקלים על רמת הקוטב כולה.

## לקריאה נוספת

• Ren, J., Allison, I., Xiao, C. et al., **[https://link.springer.com/article/10.1007/BF02879518 Mass balance of the Lambert Glacier basin, East Antarctica]**, Sci. China Ser. D-Earth Sci. 45, 842–850 (2002). https://doi.org/10.1007/BF02879518

• Gong, Y., Cornford, S. L., and Payne, A. J., **[https://www.the-cryosphere.net/8/1057/2014/ Modelling the response of the Lambert Glacier–Amery Ice Shelf system, East Antarctica, to uncertain climate forcing over the 21st and 22nd centuries]**, The Cryosphere, 8, 1057–1068, https://doi.org/10.5194/tc-8-1057-2014, 2014

## קישורים חיצוניים

* קרחון לאמברט באתר הסקר הגאולוגי של ארצות הברית
* קרחון לאמברט באתר הגאזט האנטארקטי של ממשלת אוסטרליה
* קרחון לאמברט באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מקרחון לאמברט לאתרים סמוכים

## הערות שוליים

לאמברט
לאמברט
גן קנרוקואן

**גן קֶנרוֹקוּאֶן** (ביפנית: **兼六園**) הוא נקודת תיירות מפורסמת בעיר קנאזווה שביפן. הגן נחשב לאחד משלושת הגנים היפים ביותר ביפן, כשהאחרים הם קיירקואן וקורקאקואן. הגן מהווה אטרקציה פופולרית גם עבור המקומיים שרואים בעיצובו קלאסיקה מסורתית המתאימה לשורשיהם.

## הקמת הגן ופירוש שמו
הגן נבנה בהוראת משפחת מאדה (Maeda) שהייתה משפחת סמוראים ששלטה באזור קנאזווה בתקופת אדו (1603–1868). המשפחה, שהייתה יצרנית גדולה של אורז, השתלטה על שטחים נרחבים של קנאזווה והפכה לשבט פיאודלי חזק. הגן נפגע משריפה ב-1759. חלק מהמבנים בגן שרדו את השריפה - כדוגמת בית התה ופגודת קייסקי שנמצאת על אי בבריכת היסגו. בית התה הוקם ב-1725, ועבר שיפוץ בתקופת מייג'י. ב-1774 הדאימיו הרונגה החל בשיקום הגן, ובבניית מידורי-טקי ובית התה יוגאו-תאי. הגן נפתח לראשונה לציבור ב-1871, וב-1922 הוגדר כאתר לאומי של יופי נופי.

פירוש השם קנרוקואן הוא "ששת האלמנטים", זאת מפני שהגן כולל את ששת המאפיינים שלפי שיר סיני מסורתי חייבים להיכלל בגן מושלם: מרחב, נוף, פרטיות, מלאכותיות, עתיקות ומים בשפע.

## מראה הגן
בהתאם לששת האלמנטים הגן מכיל בתי תה, עצים ופרחים, נקודות תצפית על הנוף היפה וגשרים מעל לנהרות ואגמים. המים אינם נביעה טבעית או הצטברות של מי גשמים, והם מובלים לגן באופן מלאכותי דרך מערכת הובלת מים עתיקה.

בגן מועסקים גננים רבים ששומרים על נראותו. בריאיון ל-BBC אמר אחד מהם למראיין כי הוא מרגיש שחובתו היא להגן על העצים בגן, וכי הוא מקפיד לדאוג להם אף על פי שהוא אחראי לגזום אותם. לדבריו, אם ענפי העץ חופפים, אור השמש לא יכול להגיע לכולם, ולכן יש לגזום ענפים מסוימים כדי לתת לאחרים לצמוח. בכתבה צוין כי מושקעים מאמצים אדירים של מטפחי הגן גם בפרטים הקטנים ביותר, כדי שייראה טבעי ככל האפשר.

## גלריה


File:131109 Kenrokuen Kanazawa Ishikawa pref Japan01s3.jpg|
File:Kenroku-en-winter-lantern.jpg|
File:Kenroku-en-01.jpg|
File:Pasaje Kenrokuen Kanazawa Japon.JPG|
File:Kenrokuen nieve.jpg|.
File:Kenrokuen Uchihashi-tei.jpg|
File:Fountain Kenrokuen Garden Kanazawa Japan.JPG|
File:Kenrokuen Hanamibashi in May.jpg|
File:Kenrokuen1.jpg|
File:Kenrokuen2.jpg|
File:Kenrokuen3.jpg|
File:Kenrokuen4.jpg|.


## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גן יפני
קטגוריה:צ'ובו
ג'ף וילבוש

**ג'ף וילבוש** (בגרמנית: **Jeff Wilbusch**; נולד ב-14 בנובמבר 1987) הוא שחקן ישראלי-גרמני.

## ביוגרפיה
נולד בחיפה להורים חוזרים בתשובה שלאחר מכן עברו לשכונת מאה שערים בירושלים. בגיל 13 ברח מהבית בגלל הקושי להשתלב בחברה החרדית הקיצונית בה חיה משפחתו, ולאחר תקופה של חיים ברחוב עבר לגור אצל קרובי משפחה חילונים. כעבור שנתיים עזבה משפחתו את הארץ למנצ'סטר והקשר עימם נותק.

בגיל 18 עבר להולנד והחל בלימודי תואר ראשון בכלכלה באוניברסיטת אמסטרדם. הוא סיים בהצלחה תואר שני בכלכלה.

בשנת 2011 עבר להתגורר במינכן, גרמניה והחל ללמוד משחק באקדמיית פאלקנברג שולה במינכן. בשנה השלישית ללימודיו הפך לשחקן באנסמבל תיאטרון מינכן והחליט לעזוב את האקדמיה.

## קריירה
במשך מספר שנים הופיע בתיאטרון וגילם תפקידים קטנים גם בטלוויזיה. פריצתו הגדולה הגיעה ב-2018 עם ליהוקו לסדרה "Bad Banks", מותחן פשע גרמני שהיה מועמד לפרס אמי ונמכר להולו ולנטפליקס. באותה שנה גם גילם טרוריסט גרמני בסדרה "המתופפת הקטנה", לצידם של כוכבים הוליוודים כמו פלורנס פיו ואלכסנדר סקארסגארד וכן שחקנים ישראליים כמו מיכאל מושונוב ודניאל ליטמן.

בסוף שנת 2018 לוהק לסדרת הטלוויזיה האמריקאית "המורדת" בנטפליקס (2020). הסדרה בכיכובה של שירה האס עוסקת בצעירה חרדית מויליאמסבורג שבורחת לברלין עקב השידוך שבחרו לה דודתה וסבתה. וילבוש מגלם שם את דמותו של מוישה לבקוביץ', בן דודו של ינקי בעלה של אסתי, הנוסע בעקבותיה לברלין כדי להחזירה.

בסוף שנת 2021 לוהק לאחת הדמויות הראשיות בסדרת הטלוויזיה "תיק נעדר" בשירות הסטרימינג של Peacock; הגרסה האמריקאית לדרמת הפשע הישראלית "תיק נעדר" המבוססת על הספר באותו שם מאת דרור משעני.

בשנת 2022 שיחק במיני-סדרה של נטפליקס "נשימה עמוקה" אודות שורדת יחידה של מטוס שמתרסק בלב הטבע הפראי של קנדה שנאלצת להילחם לבדה באיתני הטבע.

## חיים אישיים
וילבוש דובר אנגלית, הולנדית, גרמנית, עברית ויידיש.

מ2021 וילבוש מתגורר בלוס אנג׳לס.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקני קולנוע וטלוויזיה גרמנים
קטגוריה:שחקני תיאטרון גרמנים
קטגוריה:יוצאים בשאלה
קטגוריה:ישראלים שהיגרו לגרמניה
קטגוריה:בוגרי אוניברסיטת אמסטרדם
קטגוריה:ישראלים שנולדו ב-1987
קטגוריה:משפחת וילבושביץ
המפלגה האגררית (בלארוס)

**המפלגה האגררית** היא מפלגה פוליטית אגררית בבלארוס. תומכת בנשיא אלכסנדר לוקשנקו.

היא נוצרה בשנת 1992 בשם "המפלגה האגררית הדמוקרטית המאוחדת של בלארוס" (Аб'яднанная аграрна-дэмакратычная партыя Беларусі). בשנת 1994 היא שינתה את שמה למפלגה האגררית. מנהיג המפלגה הוא מיכאיל רוסי, שהוחלף על ידי מיכאיל שימנסקי בשנת 2008.

בבחירות לפרלמנט בשנת 1995 השיגה המפלגה 33 מתוך 198 מושבים. בשנים 2000 ו-2004 היא זכתה רק ב-5 ו-3 מושבים בבית הנבחרים, בהתאמה. בשנת 2008 צומצמה המפלגה למושב אחד. בבחירות 2016 המפלגה איבדה את מושבה אך קיבלה את המושב בבחירות לפרלמנט בשנת 2019.
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בלארוס: מפלגות
קטגוריה:תנועות בדלניות
קטגוריה:מפלגות שהוקמו ב-1992
פרד (אסלאם)

**פרד** (בערבית: **فرض**, תעתיק מדויק: **פרצ**') הוא מושג הלכתי בדת האסלאם שמשמעותו חובה דתית שהגיעה כציווי מאללה.

המוסלמים מאמינים שהאדם המבצע מעשים אשר מוגדרים כ"פרד" מקבל שכר מהאל, בעוד אלו הנמנעים מעשיית מעשים כאלו חוטאים לאל ועשויים לספוג ממנו ענישה.

ברוב אסכולות ההלכה האסלמיות, המושג "פרד" מקביל למושג "ואג'ב" (واجب), שמשמעותו "הכרחי". לעומת זאת, באסכולה החנפית, שני המושגים הללו אינם מקבילים, וכל אחד מהם מהווה קטגוריה נפרדת של מעשים.

## חובת הפרט וחובת הקהילה
תחום הפיקה מבחין בין שני סוגים עיקריים של "פרד":
* פרד אל-עין (فرض العين): חובת הפרט, מצווה אשר חובה על כל אדם לעשות, כמו צום הרמדאן וחמש התפילות היומיות.
* פרד אל-כפאיה (فرض الكفاية): מצווה אשר אינה חובה על כל אחד ואחד מהמוסלמים, אך מספיק שרק חלק מהקהילה מבצעים אותה, כדוגמת האד'אן.

## הערות שוליים

קטגוריה:מושגים באסלאם
המפלגה הפטריוטית הבלארוסית

**המפלגה הפטריוטית הבלארוסית** היא מפלגה פוליטית בבלארוס הנאמנה לנשיא אלכסנדר לוקשנקו. ניקולאי אולאחוביץ' הוא יו"ר המפלגה. ב24.7.2023 בעקבות פסק דין של בית המשפט העליון פורקה המפלגה.

## היסטוריה
המפלגה הוקמה בשנת 1994 ונקראה בתחילה **התנועה הפטריוטית הבלארוסית**. היא זכתה במושב אחד בסיבוב ההצבעה השני בבחירות לפרלמנט 1995. היא שינתה את שמה למפלגה הפטריוטית בבלארוס בשנת 1996.

המפלגה מינתה את ניקולאי אולאחוביץ' כמועמד מטעמה לבחירות לנשיאות 2015. הוא סיים במקום הרביעי והאחרון עם 1.7% מהקולות.

## קישורים חיצוניים
* 

## הערות שוליים

קטגוריה:בלארוס: מפלגות
קטגוריה:מפלגות שהוקמו ב-1994
In My Head (שיר של אריאנה גרנדה)

**In My Head** (בעברית: **בראש שלי**) הוא שיר שהקליטה הזמרת-יוצרת האמריקאית אריאנה גרנדה, ומופיע באלבום האולפן החמישי שלה, Thank U, Next. השיר יצא לאור ב-8 בפברואר 2019, על ידי חברות התקליטים ריפבליק רקורדס, ביחד עם האלבום עצמו.

השיר הגיע למקום הראשון במצעד השירים של שוודיה.

## רקע וכתיבה
השיר בשונה משאר השירים באלבום, נכתב על ידי פופ וונסל, אריאנה גרנדה, נייתן "האפי" פרז, בריטני "צ'י" קוני, דניסיה אנדרוז, לינדל דיון נלסון ג'וניור וג'מאל רוברטס והופק על ידי פופ וונסל, נייתן "האפי" פרז, נובה וואב. השיר הוא שיר בסגנון הטראפ המשלב בתוכו את סגנון ה-R&B.

כמו כן, עלה השיר לרשת הזרמת המדיה ספוטיפיי, בסמוך לצאת האלבום.

## קבלה ביקורתית

## הצלחה

בפברואר 2019, עלה האודיו הרשמי של השיר לערוץ היוטיוב של אריאנה גרנדה. באודיו ניתן לראות את עטיפת האלבום בו נכלל השיר. נכון לאפריל 2020, מונה הצפיות של האודיו עומד על למעלה מ-20 מיליון צפיות. קליפ המילים של השיר צבר למעלה מ-3.5 מיליון צפיות.

בין היתר, הצליח השיר לצבור למעלה מ-110 מיליון השמעות ברשת הזרמת המדיה ספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי ניית'ן פרז
קטגוריה:בלדות R&B עכשוויות
קטגוריה:שירי מוזיקת טראפ
קטגוריה:שירי זהב באוסטרליה
More than Just a Name

***More than Just a Name*** (בעברית: "**יותר מסתם שם**") הוא האלבום ה-12 של הרכב המוזיקה האלקטרונית הישראלי אינפקטד מאשרום.

האלבום יצא ב-23 במרץ 2020, תחת חברת התקליטים Monstercat והוא אלבום מוזיקה אלקטרונית בז'אנר טראנס פסיכדלי בתת-סוגות: Hi-Tech Psytrance, Progressive Psytrance, Night Full-on Psytrance, Psy-Tech Trance ו-Suomisaundi.

הרצועות:"Ani Mevushal", "Freedom Bill" ו-"Only Solutions" באלבום שוחררו כסינגלים וכחלק ממיני אלבומים, מעט לפני יציאת האלבום.

## רקע
*עטיפת האלבום היא רפרנס ליצירות של ההרכב בעבר, כאשר באיור מופיעים רופאים במעבדה וברקע רואים מספר "תאי ניסוי" ובהם יצורים שונים שהופיעו על עטיפות של מספר מיני-אלבומים, סינגלים ואלבומים של הצמד בעבר: בצד שמאל מופיע הדמות מתוך הסינגל "Ani Mevushal", מימינו דמות הקיפוד מעטיפת האוסף "Friends On Mushrooms", מימינו הדמות שהופיעה על עטיפת האלבום ''The Gathering'', ובימין הרקע הדמות שהופיעה על עטיפת האלבום *[[IM the Supervisor]]*.
*הרצועה "Ani Mevushal" נעשתה בשיתוף עם Bliss (יונתן מרקוב), ובהופעה משותפת הסבירו שמדובר בביטוי בעברית "אני מבושל" שהוא כינוי עצמי למישהו שהשתמש בסמים.
*הרצועה "Symphonatic (Infected Mushroom & Astrix Remix)" היא רמיקס בשיתוף עם Astrix (אבי שמיילוב) לרצועה ישנה של הצמד שנעשה בשנת 2000.
*הרצועה "Infected Megamix" הוא למעשה מגה-מיקס של מספר רצועות של הצמד מהעבר חלקן בשנות ה-90 וחלקן בשנים יותר מאוחרות, שנעשה בשיתוף עם ההרכבים SpaceNoiZe (אבי אלגרנטי וברק ארגמן) ו-Vertical Mode (חנן גורנשטיין ומשה קינן).

## רשימת רצועות

## קישורים חיצוניים

קטגוריה:אלבומי אינפקטד מאשרום
כאריסיוס

**פלאוויוס סוסיפאטר כאריסיוס** (Flavius Sosipater Charisius; פעל במאה ה-4 לספירה) היה מדקדק לטיני.

כאריסיוס היה ככל הנראה יליד אפריקה, שזומן לקונסטנטינופול כדי לתפוס את מקומו של אואנתיוס, פרשן מלומד של טרנטיוס.

חיבורו, "Ars Grammatica", נכתב בחמישה ספרים והוא מופנה לבנו (שאינו רומאי, כפי שמראה ההקדמה). החיבור הגיע לידינו במצב פגום. אבדו מתוכו תחילתו של הספר הראשון, חלק מהספר הרביעי וחלקו הגדול של הספר החמישי. החיבור, שהוא בסך הכל אוסף, הוא בעל ערך בכך שהוא מכיל קטעים מכתבי הסופרים המוקדמים יותר על הדקדוק, שבמקרים רבים נזכרים בשמם: רמיוס פלאימון , יוליוס רומאנוס, קומיניאנוס .

דתו של כאריסיוס אינה ידועה, אולם הוא נמנה עם המדקדקים היוונים והלטינים שנדרשו גם לשמות עבריים. כאריסיוס טוען בחיבורו (Ars Grammatica, 1,17) כי את השמות "אדם" ("הנברא הראשון") ו"אברהם" אין להטות בהתאם לחוקי הדקדוק של סיומות לטיניות או יווניות, באשר הם שמות עצם בעלי סיומת אחת בלבד.

## הערות שוליים

## קישורים חיצוניים

קטגוריה:בלשנים ולשונאים
קטגוריה:סופרים רומאים
קטגוריה:אישים שחיו במאה ה-4